 Ki ẹnikẹni ma ṣe forukọ Sunday Igboho tọrọ owo lori aisan to n ṣe e o-Agbẹjọro : Nitori iroyin pe ara rẹ rẹ ko ya, ajijagbara ọmọ Yoruba nni, Oloye Sunday Igboho, ti sọ pe ki ẹnikẹni ma ṣe tọrọ owo lọwọ awọn eeyan nitori aisan to n ṣe oun.O sọrọ yii ni idahun si bi awọn kan ṣe ni o n  tọrọ owo, ti wọn si ni ki awọn eeyan maa dawo ti wọn yoo ko fun un lati fi tọju ara rẹ.Nigba ti agbẹnusọ rẹ, Ọlayẹmi Koiki n sọrọ lori ahesọ naa, o ni Sunday Igboho ko tọrọ owo lọwọ ẹnikẹnni, bẹẹ ni ko bẹ ẹnikẹni lati ba a wa owo ti yoo fi tọju ara rẹ. O ni ki gbogbo awọn ti wọn n ṣe bẹẹ jawọ ninu iru iwa yii.Ninu atẹjade kan to fi sita lo ti sọ pe agbẹjọro Igboho lo pe oun pe awọn kan ti n lọ kiri lati tọrọ owo lorukọ Igboho, ti wọn ni awọn yoo fi tọju rẹ nitori aisan ti wọn ni o n ṣe e. O ni ki awọn ti wọn n ṣe bẹẹ dawọ eleyii duro.Loootọ ni ara Igboho ko ya, to si nilo amojuto, ṣugbọn a ko ran ẹnikẹni lati maa tọrọ owo lorukọ rẹ pe awọn fẹẹ fi tọju rẹ. A kan n rọ ijọba ilẹ Benin pe ki wọn fi i silẹ ko le raaye lọọ tọju ara rẹ ni. Bẹẹ ni Koiki wi. 